লিভোফ্লক্সাসিন
লিভোফ্লক্সাসিন (ইংরেজি: Levofloxacin), ফ্লুরোকুইনোলোন্স গ্রুপের একটি অ্যান্টিবায়োটিক। এটি বিভিন্ন জীবাণু সংক্রামণ যেমন সাইনুসাইটিস, নিউমোনিয়া, মূত্রনালি, প্রোস্টেট ও পাকস্থলীর সংক্রমণ এর চিকিৎসায় ব্যবহৃত হয়। এটি অন্য অ্যান্টিবায়োটিকের সাথে যক্ষ্মা, মেনিনজাইটিস বা পেলভিক ইনফ্ল্যামাটোরি ডিজিজের চিকিৎসায় ব্যবহৃত হয়। ১৯৯৬ সালে মার্কিন যুক্তরাষ্ট্রে এটি ব্যবহারের জন্য অনুমোদিত হয়। এটি বিশ্ব স্বাস্থ্য সংস্থার জরুরি ওষুধের তালিকায় স্থান পেয়েছে।